Source: https://www.jogiforum.hu/hirek/31899
Timestamp: 2019-10-13 20:33:28+00:00

Document:
Érvénytelen az árfolyamrés a Kásler-ügyben - A Kúria június 16-án jogegységi döntést hozhat devizahiteles kérdésekről | hírek | Jogi Fórum ﻿
Érvénytelen az árfolyamrés a Kásler-ügyben - A Kúria június 16-án jogegységi döntést hozhat devizahiteles kérdésekről
A Kásler-ügyben érvénytelenek az árfolyamrésre vonatkozó szerződéses rendelkezések - mondta ki a Kúria kedden. A Kúria június 16-án jogegységi döntést hozhat több, devizahitellel kapcsolatos kérdésben - jelentette be Wellmann György, a Kúria Polgári Kollégiumának vezetője kedden Budapesten, a Kásler kontra OTP per tárgyalása után tartott sajtótájékoztatón.
A Kúria felülvizsgálati döntése szerint a Kásler házaspár és az OTP közötti devizahitel szerződésnek érvénytelen az a két pontja, amely a vételi és az eladási árfolyamra vonatkozik, és ahelyett a Magyar Nemzeti Bank (MNB) mindenkori hivatalos árfolyamát kell alkalmazni. Egyebekben a vitatott szerződés érvényben marad. Ebben az ügyben a Kúria kizárólag a Kásler házaspár szerződéséről döntött.
Wellmann György a per tárgyalása után tartott sajtótájékoztatón kifejtette: azokat a pontokat érinti majd a jogegységi döntés, amelyek a 2013 decemberében közzétett, előző jogegységi határozatból kimaradtak.

References: Kúria 
 Kúria 
 Kúria 
 Kúria 
 Kúria 
 Kúria 
 Kúria